  Светлана Шиорбокова Анжелика Тихонова корреспондент Удмуртиысь кибашлыос Пермьын ортчем куиськонъя «Весна. Кросна» VI усьтэм фестиваль улсын «Ткачи прилетели» вожвылъяськонын вормисьёс пӧлы пыризы. Якшур-Бӧдьяысь киужъёсъя центрысь куиськонъя методистэн Светлана Широбоковаен ивортодэтъя «Удмуртия» агентстволэн корреспондентэз вераськиз. Светлана Широбоковалэсь куэм сюан ӵушконзэ «Шито-брано в придано» номинациын I степенё дипломен пусйизы. Кибашлылэн кылъёсызъя, со понна куиськонъя вожвылъяськон нырысетӥез луиз. « Фестивальлэсь умой мылкыд басьтӥ. Возьматӥзы асьсэлэсь ужъёссэс, нуллӥзы мукет ёросэ, бигер культуразэс возьматӥзы » Светлана Широбокова, Якшур-Бӧдьяысь киужъёсъя центрысь куиськонъя методист Озьы ик «Шито-брано в придано» номинациын Удмуртиысь Кез каргуртысь Светлана Главатскихлэсь но Глазкарысь Мария Гагариналэсь ужъёссэс пусйизы. Соос II степенё дипломъёс басьтӥзы. Фестиваль улсын конкурс ортчытэм сяна, кибашлыослы лекциос лыдӟизы, мастер-классъёс, адӟытонъёс, ярмарка, концерт радъязы. Пусъём, ужрадэ Пермь шаерысь но мукет улосвылъёсысь 40 пала куиськисьёс пыриськизы. Соос «С-подороженьке», «Шито-брано в придано», «Новый пояс – в дом поезд», «Старая сказка на новый лад» номинациосын вожвылъяськизы. Тодэ вайытом, Глазкарын куиськисьёслэн вожвылъяськонзы ортчоз. Куриськонъёсты куто на.  Тегъёс: Удмуртия Якшур-Бӧдья кибашлыос вожвылъяськон Лулчеберет  